
P. Kerese tn 25 katastriüksuse sihtotstarbe määramine
1. Asjaolud ja menetluse käik
Narva Linnavolikogu 23.01.2014 otsusega nr 15 kehtestatud Paul Kerese tn 25 ja Paul Kerese tn 25a maa-ala detailplaneering näeb ette P. Kerese tn 25  katastriüksuse tootmismaa sihtotstarbe muutmist  ärimaaks 100%.
Lähtudes kehtestatud detailplaneeringust, kooskõlas Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord“ § 6 punktiga 2, mille kohaselt on ärimaa (002; Ä) - ärilisel eesmärgil kasutatav maa ja võttes arvesse osaühing Sirtaki (registrikood 10054652) Arhitektuuri- ja Linnaplaneerimise Ametile 17.06.2015 kirjaga nr 5970/1-12.3 esitatud avaldust, muudetakse P. Kerese tn 25 katastriüksuse (kinnistusregistri registriosa nr 25109, katastritunnus 51101:005:0035, pindala 4702 m2) senist sihtotstarvet tootmismaa 100% ning määratakse uueks sihtotstarbeks ärimaa 100%.

2. Õiguslikud alused
2.1 Narva linna ehitusmääruse § 3 lõike 3 kohaselt annab linnavalitsus linnavalitsuse poolt määratud Narva linna Ametiasutuse (edaspidi Ametiasutus) ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks;

2.2 Narva Linnavolikogu 26.02.2015 määrusega nr 5 kehtestatud Narva Linnavalitsuse Arhitektuuri- ja Linnaplaneerimise Ameti põhimäärusese järgi on geodeesia ja maakorralduse osakonna ülesandeks katastriüksusete sihtotstarbe liikide määramine; 
2.3 Maakatastriseaduse § 18 lõike 2 kohaselt määrab planeerimisseaduses sätestatud detailplaneeringu koostamise kohustuse korral kohalik omavalitsus katastriüksuse sihtotstarbe detailplaneeringu alusel;

2.4 Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 2 lõige 1 sätestab, et  kohalik omavalitsus määrab või muudab sihtotstarbe kinnisasja omaniku taotluse alusel;
2.5 Narva Linnavolikogu 23.01.2014 otsus nr 15 „Paul Kerese tn 25 ja Paul Kerese tn 25a maa-ala detailplaneeringu kehtestamine“.
3. Otsus
Määrata P. Kerese tn 25 katastriüksusele  (katastritunnus 51101:005:0035) määratud tootmismaa (003; T) sihtotstarve vastavalt kehtestatud Paul Kerese tn 25 ja Paul Kerese tn 25a maa-ala detailplaneeringule ärimaaks 100% (002; Ä). 

4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti Ida-Viru katastribüroole ja osaühingule Sirtaki (registrikood 10054652).
4.2 Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

